**สาระสำคัญของแผนพัฒนาการศึกษา (พ.ศ.2561-2564) จังหวัดเพชรบูรณ์**

 คณะกรรมการศึกษาธิการจังหวัดเพชรบูรณ์ และ สำนักงานศึกษาธิการจังหวัดเพชรบูรณ์ร่วมกับหน่วยงานทางการศึกษา หน่วยงานที่เกี่ยวข้องในการจัดการศึกษา สถานศึกษา และผู้มีส่วนได้ส่วนเสีย ได้ร่วมกันกำหนดทิศทางการจัดการศึกษาให้สอดคล้องกับกรอบยุทธศาสตร์ชาติ ระยะ 20 ปี (พ.ศ. 2560–2579) ยุทธศาสตร์กระทรวงศึกษาธิการ และยุทธศาสตร์สำนักงานปลัดกระทรวงศึกษาธิการ ประจำปีงบประมาณ พ.ศ. 2562 เพื่อเป็นสาระสำคัญของแผนพัฒนาการศึกษา (พ.ศ.2561-2564) จังหวัดเพชรบูรณ์ โดยมีสาระสำคัญดังนี้

**3.1 วิสัยทัศน์**

 “ผู้เรียนได้เรียนรู้อย่างมีคุณภาพ รักและภูมิใจในท้องถิ่น ก้าวทันการเปลี่ยนแปลงของโลก ในศตวรรษที่ 21”

**3.2 พันธกิจ**

 1. พัฒนาผู้เรียนและบุคลากร ใฝ่เรียนรู้ ก้าวทันสู่ศตวรรษที่ 21

 2. เสริมสร้างโอกาสการเข้าถึงบริการทางการศึกษาของประชาชนอย่างทั่วถึงและเท่าเทียม

 3. ยกระดับคุณภาพสู่มาตรฐานการศึกษาทุกระดับทุกประเภท

 4. เสริมสร้างศักยภาพการดำเนินชีวิตในสังคมประชาคมอาเซียน และสังคมโลก

 5. พัฒนาระบบบริหารจัดการศึกษาตามหลักธรรมาภิบาล

**3.3 เป้าประสงค์**

 1. ผู้เรียนทุกคนมีทักษะการเรียนรู้ สู่ศตวรรษที่ 21

 2. ผู้เรียนทุกคนมีสิทธิได้รับโอกาสทางการศึกษาและเรียนรู้อย่างต่อเนื่องตลอดชีวิต

 3. ผู้เรียนมีคุณธรรม จริยธรรม เป็นพลเมืองดีของสังคมไทยและสังคมโลก ตามหลักปรัชญาของเศรษฐกิจพอเพียง

 4. ผู้เรียนที่สำเร็จการศึกษา มีสมรรถนะและขีดความสามารถในการแข่งขันและการประกอบอาชีพ

 5. ครูและบุคลากรทางการศึกษา มีสมรรถนะตรงตามสายงาน มีวัฒนธรรมการทำงานที่มุ่งเน้นผลสัมฤทธิ์และเป็นต้นแบบที่ดี

 6. หน่วยงานทางการศึกษามีรูปแบบระบบบริหารจัดการที่บูรณาการเชื่อมโยงทุกภาคส่วน

**3.4 จุดเน้น**

 1. พัฒนาคุณภาพและคุณลักษณะของผู้เรียนจังหวัดเพชรบูรณ์

 2. สร้างโรงเรียนต้นแบบ กศจ. เพชรบูรณ์

 3. การแก้ไขปัญหาข้าราชการครูและบุคลากรทางการศึกษาและการบริหารงานบุคคล

 4. การพัฒนาทักษะภาษาต่างประเทศ

 5. การศึกษาเพื่อการมีงานทำ

 6. การแก้ปัญหาการบริหารจัดการโรงเรียนขนาดเล็ก

 7. การสืบสานพระบรมราโชบายการศึกษาของสมเด็จพระเจ้าอยู่หัวฯ รัชกาลที่ 10

**3.5 ประเด็นยุทธศาสตร์**

**ยุทธศาสตร์ที่ 1** การจัดการศึกษาเพื่อสร้างภูมิคุ้มกันและพัฒนาทักษะชีวิต

 **ยุทธศาสตร์ที่ 2** การจัดการศึกษาเพื่อพัฒนากำลังคน สร้างขีดความสามารถในการตอบสนอง

 การพัฒนาจังหวัด

 **ยุทธศาสตร์ที่ 3** การพัฒนาศักยภาพคน คุณภาพชีวิตและแหล่งเรียนรู้

 **ยุทธศาสตร์ที่ 4** การพัฒนาการบริหารเพื่อบูรณาการจัดการศึกษาโดยการมีส่วนร่วมในจังหวัด

**3.6เป้าหมายและแนวทางพัฒนาตามยุทธศาสตร์**

**ยุทธศาสตร์ที่ 1 การจัดการศึกษาเพื่อสร้างภูมิคุ้มกันและพัฒนาทักษะชีวิต**

**เป้าหมาย**

 ผู้เรียนทุกคนมีทักษะชีวิตรู้เท่าทัน การป้องกันภัยคุกคามทุกรูปแบบ

**กลยุทธ์/แนวทางการพัฒนา**

1. ส่งเสริมการจัดกิจกรรมสร้างภูมิคุ้มกัน กิจกรรมป้องกันและแก้ไขปัญหายาเสพติดในสถานศึกษา

 2. ส่งเสริมการจัดกิจกรรมเพิ่มทักษะชีวิต การป้องกันภัยคุกคามทางเทคโนโลยีทางสังคมภัยพิบัติทางธรรมชาติและอุบัติเหตุ

**ยุทธศาสตร์ที่ 2 การจัดการศึกษาเพื่อพัฒนากำลังคน สร้างขีดความสามารถในการตอบสนองการพัฒนาจังหวัด**

**เป้าหมาย**

1. สถาบัน/หน่วยงานทางการศึกษาทุกแห่ง ผลิตกำลังคนให้สามารถรองรับความต้องการของจังหวัด

 2. ผู้เรียนในระดับมัธยมศึกษาตอนต้นเข้าศึกษาในระดับอาชีวศึกษาไม่น้อยกว่าร้อยละ 50

(เพิ่มสัดส่วนผู้เรียนอาชีวศึกษาต่อสายสามัญ ร้อยละ 50 )

 3. เพิ่มสถานศึกษาขั้นพื้นฐานประเภทอาชีวศึกษา ในพื้นที่ยุทธศาสตร์สำคัญของจังหวัด ที่สอดคล้องกับยุทธศาสตร์การพัฒนาจังหวัด

 4. ผู้สำเร็จการศึกษาในระดับมัธยมศึกษาตอนปลาย (ม.6) และอาชีวศึกษา (ปวช./ปวส.) ศึกษาต่อระดับอุดมศึกษาเพิ่มขึ้น

 5. อัตราการได้งานทำ/ประกอบอาชีพอิสระของผู้สำเร็จการศึกษาระดับอาชีวศึกษา และ อุดมศึกษา (ไม่นับศึกษาต่อ) ภายในระยะเวลา 1 ปี เพิ่มขึ้น

 6. ผู้สำเร็จการศึกษาระดับมัธยมศึกษา ถึงระดับ อุดมศึกษา ทุกคนมีทักษะและสมรรถนะตรงตาม ความต้องการของสถานประกอบการในจังหวัด

 7. ยกระดับความสามารถด้านการใช้ภาษาต่างประเทศเฉลี่ยของนักเรียนและครู

**กลยุทธ์/แนวทางการพัฒนา**

1. การสำรวจและจัดทำข้อมูลความต้องแรงงานของสถานประกอบการจังหวัดเพชรบูรณ์

 1.1 การสำรวจ/จัดทำข้อมูลผู้สำเร็จการศึกษาในสถานศึกษาทุกระดับ ด้านการศึกษาต่อ การทำงาน กับผู้เรียนทุกคนที่จบการศึกษา และความพึงพอใจของผู้ประกอบการ อย่างน้อย 2 ปี

 1.2 สำรวจและจัดทำข้อมูลความต้องแรงงานของสถานประกอบการจังหวัดเพชรบูรณ์

 2. การส่งเสริมการผลิตและพัฒนากำลังคนให้สอดคล้องกับความต้องการของจังหวัด

 2.1 กำหนดมาตรการ การผลิตและพัฒนากำลังคน ของสถาบันและหน่วยงานทางการศึกษา โดยคณะกรรมการศึกษาธิการจังหวัด

 2.2 สร้างประสบการณ์อาชีพ (Work Experience) ของนักเรียนชั้นมัธยมศึกษา

 2.3 การปรับแผนการรับนักเรียนสามัญศึกษา / การลดการขยายชั้นเรียน /การกำหนดมาตรการการรับนักเรียนตามศักยภาพพื้นฐานของสถานศึกษา โดยไม่รับนักเรียนเกินกว่าที่กำหนด

 3. การส่งเสริมการจัดการศึกษาทุกระดับเพื่อให้ผู้เรียนมีทักษะ และสมรรถนะตามความต้องการจังหวัด

 3.1 ประสานหน่วยงาน/สถานศึกษา ให้มีการทดสอบมาตรฐานฝีมือแรงงาน / วิชาชีพ

 3.2 การยกระดับผลการทดสอบระดับชาติทางอาชีวศึกษา (V-NET)

 4. ส่งเสริมและสนับสนุนการจัดการศึกษา ทวิศึกษา ทวิภาคี สหกิจศึกษา เพื่อวางรากฐานสู่การมีงานทำ

 4.1 ประสานหน่วยงาน/สถานศึกษา ให้มีการจัดการศึกษา ทวิศึกษา ทวิภาคี สหกิจศึกษา เพื่อวางรากฐานสู่การมีงานทำ

 4.2 ทำหลักสูตรทวิศึกษา ในสถานศึกษาระดับอาชีวศึกษา เป็นทางเลือกให้แก่นักเรียน

 5. การดำเนินงานภายใต้ความร่วมมือกับสถานศึกษาระดับมัธยมศึกษา การคัดกรอง/คัดเลือกนักเรียนระดับ ม.3 ที่มีผลการเรียนในระดับที่เหมาะสมที่จะเข้าศึกษาในระดับอาชีวะ เข้าร่วมโครงการ แนะแนวการศึกษาพร้อมกับผู้ปกครอง

 6. การสร้างภาพลักษณ์/ทัศนคติ ที่ดีของการศึกษาระดับอาชีวศึกษา/จูงใจนักเรียน-ผู้ปกครอง เน้นการประชาสัมพันธ์รูปแบบต่างๆ (คนพันธ์ R อาชีวะสร้างชาติ) (การจัดรายการวิทยุ/สื่อต่างๆ) / การเปิดโลกทัศน์การศึกษาเพื่อการมีงานทำ ในทุกเขตพื้นที่การศึกษา

 7. การสร้าง/ผลิต ช่างเพชรบูรณ์ฝีมือเป็นเลิศในประเทศไทย

 8. จัดตั้งสถานศึกษาขั้นพื้นฐาน ประเภทอาชีวศึกษา หรือสาขาของสถานศึกษาขั้นพื้นฐานประเภทอาชีวศึกษาในพื้นที่ยุทธศาสตร์สำคัญของจังหวัด ที่สอดคล้องกับยุทธศาสตร์การพัฒนาจังหวัด ด้านการท่องเที่ยวการเกษตรปลอดภัยและการท่องเที่ยวเชิงอนุรักษ์ เช่นในพื้นที่ อำเภอเขาค้อ เป็นต้น

 9. การดำเนินการภายใต้ข้อตกลงความมือ การตั้งสถานศึกษาระดับอุดมศึกษา ประเภท สาขาหรือวิทยาเขต ในสาขาวิชาที่สอดคล้องกับการยุทธศาสตร์การพัฒนาจังหวัด ด้านการท่องเที่ยวการเกษตรปลอดภัยและการท่องเที่ยวเชิงอนุรักษ์

 10. การพัฒนาแนวคิดการวางแผนอนาคตแก่นักเรียน-นักศึกษาก่อนสำเร็จการศึกษา

 11. การยกระดับความสามารถด้านการใช้ภาษาต่างประเทศเฉลี่ยของนักเรียนและครู

 11.1 การส่งเสริมการพัฒนาทักษะครูผู้สอนภาษาต่างประเทศ

 11.2 การจัดหา/ระดม งบประมาณจ้างชาวต่างประเทศสอนการสื่อสารภาษาต่างประเทศ /จัดหางบประมาณพัฒนาครู-นักเรียน

 11.3 สำรวจ/สรรหาผู้มีความสามารถทางภาษาในท้องถิ่นมาช่วยส่งเสริมการสอนภาษาต่างประเทศ

 11.4 การแลกเปลี่ยนหมุนเวียนบุคลากรภาษาต่างประเทศให้แก่สถานศึกษาใกล้เคียงที่ ขาดแคลนบุคลากรภาษาต่างประเทศ/แลกเปลี่ยนครูวิชาเอก/การใช้ทรัพยากรร่วมกันระหว่างสถานศึกษา

 11.5 ส่งเสริมการท่องศัพท์ภาษาต่างประเทศทุกคน

 11.6 ส่งเสริมสร้างสิ่งแวดล้อมทางการเรียนรู้ภาษาต่างประเทศในสถานศึกษา เช่น ป้ายคำศัพท์ ทุกโรงเรียน

 11.7 ค่ายภาษาต่างประเทศ ครู-นักเรียนทุกคน ภาคเรียนละ 1 ครั้ง ทุกอำเภอ

 (อย่างน้อยช่วงชั้นที่3และ4)

 11.8 ส่งเสริมการทดสอบ มาตรฐานภาษาต่างประเทศ จากสถาบันที่เป็นยอมรับด้านภาษา เช่น CEFR (กรอบมาตรฐานการประเมินความสามารถทางภาษา จากประเทศในกลุ่มสหภาพยุโรป หรือ CEFR (Common European Framework of Reference for Languages) สำหรับครูภาษาอังกฤษ-นักเรียน เป็นต้น

 11.9 ร่วมมือกับสถาบันอุดมศึกษา ส่งนักศึกษาสาขาภาษาต่างประเทศ หรือ ผู้จบการศึกษาที่ยังไม่ได้ทำงานมาร่วมจัดการสอน เพื่อเพิ่มประสบการณ์

 11.10 ส่งเสริมความร่วมมือระหว่างสถานศึกษาและชุมชนในการระดมทรัพยากร/แสวงหา ผู้มีความสามารถสนับสนุนภาษาต่างประเทศ

 11.11 ปรับรูปแบบการสอนของครูภาษาต่างประเทศ โดยยึดหลักการที่ว่า ภาษาคือทักษะและเป็นเครื่องมือที่ใช้สำหรับการสื่อสาร จึงต้องฝึกโดยวิธีการลงมือใช้จริง เริ่มจากการ ฟัง พูด อ่าน เขียน ตามลำดับ ตั้งแต่ระดับปฐมวัย/หรือวิธีการต่าง ๆ ที่หลากหลายตามบริบทพื้นที่/การสร้างสถานการณ์จำลอง

 11.12. ส่งเสริมการสอนเน้นการใช้ติดต่อสื่อสาร มากกว่า ไวยากรณ์

 11.13 ส่งเสริมการจัดทำหลักสูตรที่สอดคล้องตามระดับการศึกษา ปฐมวัย ประถมศึกษา มัธยมศึกษา อาชีวศึกษา ฯลฯ /ทำคู่มือภาษาต่างประเทศ

**ยุทธศาสตร์ที่ 3 การพัฒนาศักยภาพคน คุณภาพชีวิตและแหล่งเรียนรู้**

**เป้าหมาย**

 1. ผู้เรียนสามารถอ่านออกและเขียนได้ ร้อยละ 100

 2. ผู้เรียน ร้อยละ 90 มีทักษะและคุณลักษณะพื้นฐานของคนจังหวัดเพชรบูรณ์ สู่คุณลักษณะ

ที่จำเป็นในศตวรรษที่ 21

 3. ผู้เรียนทุกคนเข้าถึงแหล่งเรียนรู้ ภูมิความรู้ที่สอดคล้องกับความสนใจ ที่เอื้อต่อการศึกษาและการเรียนรู้ตลอดชีวิต

 4. ครูและบุคลากรทางการศึกษาได้รับการพัฒนา ร้อยละ 100

**กลยุทธ์/แนวทางการพัฒนา**

 1. พัฒนาทักษะการอ่านออกเขียนได้ของผู้เรียน

 1.1 ส่งเสริมการคัดเลือก/คัดกรองครูผู้สอน ป.1-ป.3 ในสถานศึกษา

 1.2 การจัดทำสัญญา/ข้อตกลงความร่วมมือ/กรมธรรม์การอ่านออกเขียนได้ร่วมกับครูและผู้ปกครอง

 1.3 ส่งเสริม แนวทางการจัดการเรียนรู้ที่ดี Best Practices โดยกระบวนการ PLC

 1.4 การพัฒนาหลักสูตรที่ส่งเสริมการอ่านและการเขียนในระดับประถมศึกษา

 1.5 ผู้มีส่วนได้ส่วนเสียเข้ามาร่วมรับผิดชอบการดำเนินงาน (ผู้บริหาร ครู นักเรียน ผู้ปกครอง)

 1.6 พัฒนาหลักสูตรพื้นฐานเฉพาะทาง เช่น หลักสูตรสำหรับชาวเขา เป็นต้น

 1.7 ส่งเสริมให้ครูนำเทคนิคการแจกลูกสระกดคำ มาใช้ในกระบวนการจัดการเรียนการสอนระดับประถมศึกษาอย่างเข้มข้น เพื่อแก้ปัญหานักเรียนอ่านหนังสือไม่ออก เขียนหนังสือไม่ได้

 1.8 ส่งเสริมการพัฒนาเทคนิคการจัดการเรียนการสอนที่ให้ผู้เรียนแตกฉานด้านการอ่าน

 2. ส่งเสริมคุณลักษณะผู้เรียนของจังหวัดเพชรบูรณ์ (เป็นคนดี มีวินัย ใฝ่เรียนรู้ สู้งาน) สู่คุณลักษณะ ที่จำเป็นในศตวรรษที่ 21

 3. ส่งเสริมการจัดการเรียนรู้เพื่อสร้างความรักและความภูมิใจในท้องถิ่น (สำนึกรักษ์บ้านเกิด)

กิจกรรม พัฒนาหลักสูตรท้องถิ่น จังหวัดเพชรบูรณ์

 4. ส่งเสริมการพัฒนาคุณภาพทางการศึกษาทุกระดับทุกประเภท

 5. ส่งเสริมให้ครู คณาจารย์ และบุคลากรทางการศึกษา มีสมรรถนะในการจัดกิจกรรมการเรียนรู้ให้สอดคล้องกับการเรียนรู้ในศตวรรษที่ 21

 5.1 พัฒนาศักยภาพบุคลากรสู่ความสำเร็จ

 5.2 การพัฒนาศักยภาพบุคลากรเพื่อเพิ่มประสิทธิผล ในการปฏิบัติงาน

 5.3 พัฒนาผู้ประกอบวิชาชีพทางการศึกษาตามหลักสูตรการเสริมสร้างคุณธรรม จริยธรรม และจรรยาบรรณของผู้ประกอบวิชาชีพทางการศึกษา

 5.4 พัฒนาจิตวิญญาณและอุดมการณ์ของครูและบุคลากรทางการศึกษา

 5.5 ส่งเสริมการสร้างขวัญกำลังใจ สร้างแรงจูงใจให้กับครู คณาจารย์และบุคลากรทางการศึกษาและยกย่องครูที่มีอุดมการณ์ การส่งเสริมให้ครูเป็นแบบอย่าง/ต้นแบบ สอนเต็มที่เต็มเวลาเต็มศักยภาพครูต้นแบบวิถีชีวิตพอเพียง

 5.6 ส่งเสริม แนวทางการจัดการเรียนรู้ที่ดี Best Practices โดยกระบวนการ PLC

 6. ส่งเสริมการเรียนรู้ตลอดชีวิต และการศึกษาตามอัธยาศัย

**ยุทธศาสตร์ที่ 4 การพัฒนาการบริหารเพื่อบูรณาการจัดการศึกษาโดยการมีส่วนร่วมในจังหวัด**

**เป้าหมาย**

 1. การแก้ปัญหาครูและบุคลากรทางการศึกษาและการบริหารงานบุคคล

 1.1 ครูและบุคลากรทางการศึกษาได้รับการแก้ปัญหาตามความเหมาะสม

 1.2 พัฒนาระบบการบริหารงานบุคคลของข้าราชการครูและบุคลากรทางการศึกษา

 2. การแก้ปัญหาการบริหารจัดการโรงเรียนขนาดเล็ก ที่มีนักเรียนตั้งแต่ 60 คนลงมา

 3. การพัฒนาโรงเรียนต้นแบบ กศจ.เพชรบูรณ์

 4. การระดมทรัพยากรทางการศึกษาแบบมีส่วนร่วม จากชุมชนและท้องถิ่น

 5. การบูรณาการร่วมกับหน่วยงานทางการศึกษาและหน่วยงานอื่นในการจัดการศึกษาและการบริหารจัดการ

**กลยุทธ์/แนวทางการพัฒนา**

 1. การแก้ปัญหาข้าราชการครูและบุคลากรทางการศึกษา รายบุคคล

 1.1 จัดตั้งศูนย์ / ช่องทาง การรับฟังและแก้ปัญหาข้าราชการครูและบุคลากรทางการศึกษา จังหวัดเพชรบูรณ์

 1.2 การดำเนินงานกิจกรรม “กศจ.พบเพื่อนครู”

 1.3 การนิเทศ ติดตามและประเมินผลการศึกษาร่วมกับผู้มีส่วนได้ส่วนเสีย

 1.4 คณะกรรมการศึกษาธิการจังหวัดหรือคณะที่ได้รับมอบหมาย ร่วมตรวจเยี่ยมให้กำลังใจและคำแนะนำแก่สถานศึกษา

 2. พัฒนาระบบการบริหารงานบุคคลของข้าราชการครูและบุคลากรทางการศึกษา

 2.1 จัดระบบตรวจ ติดตาม วัดผล ประเมินผล ตามหน้าที่ของข้าราชการครูและบุคลากรทางการศึกษาตามแผนฯ รายบุคคล โดยบุคคลภายนอก/ฯลฯ

 2.2 การปรับระบบการดำเนินการตามระเบียบ กฎหมาย กระบวนการยุติธรรมและไม่เลือกปฏิบัติ

 2.3 การสร้างความเป็นธรรม การกำหนดหลักเกณฑ์ในการย้าย/การเกลี่ยอัตรากำลังเพื่อสร้างขวัญและกำลังใจ ตามความเป็นจริง

 2.4 การประเมินผลการปฏิบัติหน้าที่ให้สอดคล้องกับความเป็นจริง ในการประเมินเพื่อแต่งตั้งหรือเลื่อนวิทยฐานะ การประเมินผลงานเชิงประจักษ์ให้มากขึ้น(ผลงานที่นักเรียน)

 2.5 การให้ความสำคัญกับครูที่ตั้งใจสอนมากว่าการประเมินเอกสารหลักฐาน/ การกำหนดหลักเกณฑ์ที่แตกต่างกันตามบริบทของสถานศึกษา (ครูเขตเมืองกับครูชนบท) และผลตอบแทนให้แก่ครูในพื้นที่พิเศษ พื้นที่ห่างไกล เพื่อขวัญและกำลังใจ

 2.6 สร้างปรับหลักเกณฑ์การย้าย/การประเมินผลงานครูตามผลงาน โดยคำนวนตามค่าเฉลี่ยของผลงานนักเรียนรวมทั้งห้องเรียนมิใช้ผลงานนักเรียนคนในคนหนึ่ง (การให้ความเสมอภาคแก่ผู้เรียน)

 2.7 การบริหารจัดการโรงเรียนขนาดเล็ก แก้ปัญหาครูไม่ครบชั้น ครูไม่ตรงสาขา สัดส่วนนักเรียนต่อครู และสื่ออุปกรณ์การศึกษา เพื่อสร้างโอกาสทางการศึกษาและผู้เรียนและประโยชน์ต่อทางราชการ

 3. การแก้ปัญหาการบริหารจัดการโรงเรียนขนาดเล็ก

 3.1 การบริหารจัดการโรงเรียนขนาดเล็กที่มีนักเรียนตั้งแต่ 60 คนลงมา

 3.1.1 การกำหนดนโยบาย แนวทาง แผนบริหารจัดการโรงเรียนขนาดเล็กระดับจังหวัด ให้ครอบคลุมทุกมิติของสถานศึกษา เช่น การบริหารงานบุคคล การบริหารจัดการโรงเรียนหลักและโรงเรียนมารวม

 3.1.2 การดำเนินงาน การจัดทำแผน แนวทาง การใช้สถานศึกษาขั้นพื้นฐาน ที่เลิกสถานศึกษาขั้นพื้นฐานให้เกิดประโยชน์สูงสุดต่อการศึกษาและชุมชน

 3.1.3 การส่งเสริมการบริหารจัดการโรงเรียนขนาดเล็ก ระดับจังหวัด และการแก้ปัญหาการบริหารจัดการโรงเรียนขนาดเล็ก กับผู้ปกครอง ชุมชน และองค์กรปกครองส่วนท้องถิ่น

 3.2 การจัดทำข้อมูลสารสนเทศโรงเรียนขนาดเล็ก ข้อมูลสารสนเทศข้าราชการครูโรงเรียนขนาดเล็ก เพื่อการบริหารจัดการ

 3.3 สร้างหลักเกณฑ์การประเมินโรงเรียนขนาดเล็ก ที่มีนักเรียนตั้งแต่ 60 คนลงมา และบริหารจัดการแบบเอกเทศ เพื่อวัดคุณภาพนักเรียนและครู สำหรับประเมินผลการปฏิบัติงานของผู้บริหารสถานศึกษาและครูในโรงเรียนนั้นๆ

 3.4 การส่งเสริมให้ชุมชนและท้องถิ่นเข้ามามีส่วนร่วมในการสนับสนุนการศึกษาโรงเรียนขนาดเล็ก

 3.5 การเกลี่ยอัตรากำลังข้าราชการครูและบุคลากรทางการศึกษา (การบริหารงานบุคคล)

 3.6 ส่งเสริมให้สำหนักงานเขตพื้นที่การศึกษา บริหารจัดการโรงเรียนขนาดเล็กและแลกเปลี่ยนวิธีปฏิบัติที่เป็นเลิศในการบริหารจัดการโรงเรียนขนาดเล็ก

 4. การพัฒนาโรงเรียนต้นแบบ กศจ.เพชรบูรณ์

 4.1. การคัดเลือกโรงเรียนระดับปฐมวัย/โรงเรียนขนาดกลาง เป็นโรงเรียนต้นแบบระดับจังหวัด และสามารถขยายผลการดำเนินงานในระดับอำเภอได้

 4.2. ปรับการวัดและประเมินผลและรูปแบบการบริหารจัดการรูปแบบใหม่

 4.3. ส่งเสริมการดำเนินงานศาสตร์พระราชา โรงเรียนคุณธรรม และคุณลักษณะผู้เรียนเพชรบูรณ์ ในโรงเรียนต้นแบบ

 4.4. ส่งเสริมกิจกรรมให้ผู้เรียนอยากรู้อยากเรียน

 4.5 การส่งเสริมทักษะภาษาต่างประเทศ

 5. ส่งเสริมการระดมทรัพยากรทางการศึกษาแบบมีส่วนร่วม จากชุมชนและท้องถิ่น

 6. ส่งเสริมการบูรณาการร่วมกับหน่วยงานทางการศึกษาและหน่วยงานอื่นในการจัดการศึกษาและการบริหารจัดการ

 7. ส่งเสริมการศึกษาผู้ด้อยโอกาส พระภิกษุ สามเณร และการติดตามประเมินผล

 8. ประสาน ส่วนราชการระดับสูงในการเสนอแนะการจัดสรรงบประมาณสนับสนุนการจัดการศึกษาในทุกระดับ / การสนับสนุนค่าใช้จ่ายในการจัดกิจกรรมส่งเสริมการศึกษาตั้งแต่ระดับอนุบาล ถึงปริญญาตรี ตามความเหมาะสม

**3.7 ตัวชี้วัดความสำเร็จ**

 คณะกรรมการศึกษาธิการจังหวัดเพชรบูรณ์ และ สำนักงานศึกษาธิการจังหวัดเพชรบูรณ์ ได้นำเป้าหมายและตัวชี้วัดตามแผนการศึกษาแห่งชาติ ระยะ 20 ปี (พ.ศ. 2560 - 2579) ที่สอดคล้องกับจุดเน้นยุทธศาสตร์ของแผนพัฒนาการศึกษา (พ.ศ.2561-2564) จังหวัดเพชรบูรณ์ มากำหนดเป็นเป้าหมายและตัวชี้วัดความสำเร็จของสำนักงานศึกษาธิการจังหวัดเพชรบูรณ์ ดังนี้

**ตัวชี้วัดแผนพัฒนาการศึกษาจังหวัดเพชรบูรณ์ ประจำปีงบประมาณ (พ.ศ. 2561-2564 )**

|  |  |
| --- | --- |
| ตัวชี้วัดความสำเร็จ | ค่าเป้าหมายของตัวชี้วัด |
| หน่วยนับ | เป้าหมายปีปัจจุบัน | 2561 | 2562 | 2563 | 2564 |
| **ยุทธศาสตร์ที่ 1 การจัดการศึกษาเพื่อสร้างภูมิคุ้มกันและพัฒนาทักษะชีวิต** |
| 1.1. ผู้เรียนมีทักษะชีวิตรู้เท่าทัน การป้องกันภัยคุกคามทุกรูปแบบ | ร้อยละ | 80 | 85 | 90 | 95 | 100 |
| 1.2. ร้อยละของสถานศึกษาที่ปลอดยาเสพติดเพิ่มขึ้น | ร้อยละ | 80 | 80 | 80 | 80 | 90 |
| **ยุทธศาสตร์ที่ 2 การจัดการศึกษาเพื่อพัฒนากำลังคนสร้างขีดความสามารถในการตอบสนองการพัฒนาจังหวัด** |
| 2.1. สถาบัน/หน่วยงานทางการศึกษา ผลิตกำลังคนให้สามารถรองรับความต้องการของจังหวัด  | ร้อยละ | 80 | 85 | 90 | 95 | 100 |
| 2.2. สัดส่วนผู้เรียนอาชีวศึกษาสูงขึ้น เมื่อเทียบกับผู้เรียนสามัญศึกษา | สัดส่วน | 40 : 60 | 41 : 59 | 42 : 58 | 43 : 57 | 44 : 56 |
| 2.3 ร้อยละของผู้เรียนที่เรียนในระบบทวิภาคี/สหกิจศึกษาในสถานประกอบการที่มีมาตรฐานเพิ่มขึ้น | ร้อยละ | 10 | 15 | 20 | 25 | 30 |
| 2.4. ผู้สำเร็จการศึกษาในระดับมัธยมศึกษาตอนปลาย (ม.6) และอาชีวศึกษา (ปวช./ปวส.) ศึกษาต่อระดับอุดมศึกษาเพิ่มขึ้น | ร้อยละ | 50 | 55 | 60 | 65 | 70 |
| 2.5. อัตราการได้งานทำ/ประกอบอาชีพอิสระของผู้สำเร็จการศึกษาระดับอาชีวศึกษา (ไม่นับศึกษาต่อ) ภายในระยะเวลา 1 ปี เพิ่มขึ้น | ร้อยละ | 60 | 65 | 70 | 75 | 80 |
| 2.6. อัตราการได้งานทำ/ประกอบอาชีพอิสระของผู้สำเร็จการศึกษาระดับอุดมศึกษาภายในระยะเวลา 1 ปีเพิ่มขึ้น | ร้อยละ | 55 | 60 | 65 | 70 | 75 |
| 2.7. ร้อยละของผู้สำเร็จการศึกษาระดับอาชีวศึกษาและอุดมศึกษา มีสมรรถนะเป็นที่พอใจของสถานประกอบการเพิ่มขึ้น | ร้อยละ | 60 | 65 | 70 | 75 | 75 |

|  |  |
| --- | --- |
| ตัวชี้วัดความสำเร็จ | ค่าเป้าหมายของตัวชี้วัด |
| หน่วยนับ | เป้าหมายปีปัจจุบัน | 2561 | 2562 | 2563 | 2564 |
| 2.8. ระดับความสามารถด้านการใช้ภาษาอังกฤษเฉลี่ยของผู้สำเร็จการศึกษา ในแต่ละระดับ เมื่อทดสอบตามมาตรฐานความสามารถทางภาษาอังกฤษ (CEER) สูงขึ้น ระดับมัธยมศึกษาตอนต้น/ระดับมัธยมศึกษาตอนปลาย/ระดับปริญญาตรี) | ระดับ | n/a | A1/A1/A1 | A1/A1/A2 | A1/A2/B1 | A1/A2/B2 |
| **ยุทธศาสตร์ที่ 3 การพัฒนาศักยภาพคน คุณภาพชีวิตและแหล่งเรียนรู้** |
| 3.1 ร้อยละการอ่านของคนไทย (อายุตั้งแต่ 6 ปีขึ้นไป) เพิ่มขึ้น | ร้อยละ | 77.7 | 80 | 82 | 84 | 85 |
| 3.2 ผู้เรียนระดับประถมศึกษาอ่านออกและเขียนได้ | ร้อยละ | 100 | 100 | 100 | 100 | 100 |
| 3.3 ร้อยละของสถานศึกษาที่มีการจัดการเรียนการสอน/กิจกรรมเพื่อเสริมสร้างความเป็นพลเมือง (Civic Education) เพิ่มขึ้น | ร้อยละ | n/a | 5 | 10 | 20 | 30 |
| 3.4 ผู้เรียน มีทักษะและคุณลักษณะพื้นฐานของคนจังหวัดเพชรบูรณ์  | ร้อยละ | 50 | 60 | 70 | 80 | 90 |
| 3.5 ร้อยละของแหล่งเรียนรู้ (พิพิธภัณฑ์ สวนสัตว์ ห้องสมุด ศูนย์ฯลฯ) ที่ได้รับการพัฒนาให้สามารถจัดบริการทางการศึกษาและมีการจัดกิจกรรมการเรียนรู้ตลอดชีวิตที่มีคุณภาพเพิ่มขึ้น | ร้อยละ | 30 | 35 | 40 | 45 | 50 |
| 3.6 ร้อยละของครูและบุคลากรทางการศึกษาทุกระดับและประเภทการศึกษาที่ได้รับการพัฒนาตามมาตรฐานวิชาชีพและสามารถปฏิบัติงานได้อย่างมีประสิทธิภาพเพิ่มขึ้น | ร้อยละ | 100 | 100 | 100 | 100 | 100 |

|  |  |
| --- | --- |
| ตัวชี้วัดความสำเร็จ | ค่าเป้าหมายของตัวชี้วัด |
| หน่วยนับ | เป้าหมายปีปัจจุบัน | 2561 | 2562 | 2563 | 2564 |
| **ยุทธศาสตร์ที่ 4 การพัฒนาการบริหารเพื่อบูรณาการจัดการศึกษาโดยการมีส่วนร่วมในจังหวัด** |
| 4.1 มีระบบการแก้ปัญหาครูและบุคลากรทางการศึกษา | ดำเนินงาน | มี | มี | มี | มี | มี |
| 4.2 มีระบบการบริหารงานบุคคล ครูและบุคลากรทางการศึกษาที่มีประสิทธิภาพ และเป็นไปตามเกณฑ์มาตรฐาน | ดำเนินงาน | มี | มี | มี | มี | มี |
| 4.3 มีการปรับระบบการประเมินผลข้าราชการครูและบุคลากรทางการศึกษา | ดำเนินงาน | มี | มี | มี | มี | มี |
| 4.4 โรงเรียนขนาดเล็กที่มีนักเรียนตั้งแต่ 60 คนลง บริหารจัดการ ตามความเหมาะสม | ดำเนินงาน | มี | มี | มี | มี | มี |
| 4.5 ร้อยละของสถานศึกษาขนาดเล็กที่ไม่ผ่านเกณฑ์การประเมินคุณภาพภายนอกลดลง | ร้อยละ | 28 | 26 | 24 | 22 | 20 |
| 4.6 มีการพัฒนาสถานศึกษาสู่สถานศึกษาต้นแบบ กศจ.เพชรบูรณ์ | แห่ง | - | 1 | 3 | 5 | 11 |
| 4.7 มีระบบการบูรณาการบริหารจัดการศึกษาแบบมีส่วนร่วม | ดำเนินงาน | มี | มี | มี | มี | มี |

หมายเหตุ อ้างอิงจากตัวชี้วัด (ปีที่ 1-5 ) ของแผนการศึกษาแห่งชาติ พ.ศ.2560-2579